Document ID: 32005D0626

A BIZOTTSÁG HATÁROZATA
(2005. augusztus 23.)
a 2037/2000/EK európai parlamenti és a tanácsi rendelet értelmében a szabályozott anyagoknak a Közösségen belüli nem helyettesíthető felhasználásra 2005-ben engedélyezett mennyiségi felosztásáról
(az értesítés a C(2005) 333. számú dokumentummal történt)
(Csak az angol, cseh, dán, holland, észt, finn, francia, német, olasz, spanyol, svéd és szlovén nyelvű szöveg hiteles)
(EGT vonatkozású szöveg)
(2005/626/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az ózonréteget lebontó anyagokról szóló, 2000. június 29-i 2037/2000/EK európai parlamenti és tanácsi rendeletre (1) és különösen annak 3. cikke (1) bekezdésére,
mivel:
(1)
A Közösség már fokozatosan megszüntette a fluorozott-klórozott szénhidrogének, az egyéb teljesen halogénezett fluorozott-klórozott szénhidrogének, a halonok, a szén-tetraklorid, az 1,1,1-triklór-etán, a részlegesen halogénezett fluorozott-brómozott szénhidrogének és a bróm-klór-metán előállítását és fogyasztását.
(2)
A Bizottságnak minden évben meg kell határoznia e szabályozott anyagok nem helyettesíthető felhasználását, a felhasználható mennyiségeket és az ezen anyagok alkalmazására engedélyezett vállalatokat.
(3)
Az ózonréteget lebontó anyagokról szóló Montreali Jegyzőkönyv Részes Feleinek (a továbbiakban: „Montreali Jegyzőkönyv”) IV/25. határozata meghatározza a Bizottság által a nem helyettesíthető felhasználások meghatározására használandó kritériumokat, és az összes Részes Fél számára engedélyezi a szabályozott anyagok nem helyettesíthető felhasználásához szükséges előállítást és fogyasztást.
(4)
A Montreali Jegyzőkönyv Részes Feleinek XV/8. határozata a Részes Felek hetedik üléséről készült jelentés IV. mellékletében felsorolt laboratóriumi és analitikai felhasználás céljára engedélyezi a Montreali Jegyzőkönyv A., B. és C. mellékletében (II. és III. csoportba tartozó anyagok) felsorolt szabályozott anyagok használatát a Részes Felek hatodik üléséről készült jelentés II. mellékletében, valamint a Montreali Jegyzőkönyv Részes Feleinek VII/11. és XI/15. határozataiban meghatározott feltételek mellett.
(5)
A Montreali Jegyzőkönyv Részes Felei 12. ülésén elfogadott XII/2. határozat (3) bekezdése szerint a fluorozott-klórozott szénhidrogénektől mentes, adagolószelepes inhalációs készülékekre (MDI-k) való áttérés elősegítésére vonatkozóan Ausztria, Belgium, Ciprus, a Cseh Köztársaság, Dánia, az Egyesült Királyság, Észtország, Finnország, Franciaország, Görögország, Hollandia, Írország, Lengyelország, Lettország, Litvánia, Luxemburg, Magyarország, Németország, Norvégia, Portugália, Spanyolország, Svédország, Szlovákia és Szlovénia értesítette az Egyesült Nemzetek Környezetvédelmi Programját (2) arról, hogy a fluorozott-klórozott szénhidrogének (CFC-k) többé már nem nélkülözhetetlenek a „gyorshatású béta-agonista légúttágítók”, a „belélegzett szteroidok” és az „anticholinergikus légúttágítók” gyógyászati kategóriába tartozó hatóanyagot tartalmazó CFC-MDI-k előállításához. A 2037/2000/EK rendelet 4. cikke (4) bekezdése i. albekezdésének b) pontja tiltja a CFC-k felhasználását és forgalmazását, kivéve ha azokat a rendelet 3. cikkének (1) bekezdésében leírt feltételek szerint nélkülözhetetlennek tekintik. Ezek a helyettesíthetőségi meghatározások csökkentették a Közösségben a CFC-k iránti keresletet. A 2037/2000/EK rendelet 4. cikkének (6) bekezdése megtiltja továbbá a CFC-MDI termékek importját és forgalmazását, kivéve ha az e termékekben lévő CFC-ket a 3. cikk (1) bekezdésében leírt feltételek szerint nem helyettesíthetőnek tartják.
(6)
A Bizottság 2004. július 22-én kibocsátott egy közleményt (3) azon, a Közösség 25 tagállamában működő vállalatok számára, amelyek a Bizottság döntését kérték a szabályozott anyagoknak 2005 során a Közösségen belüli nem helyettesíthető felhasználásáról, és megkapta a szabályozott anyagok 2005 során szándékolt, nem helyettesíthető felhasználásra vonatkozó nyilatkozatokat.
(7)
Annak érdekében, hogy az érdekelt vállalatok és üzemeltetők továbbra is kellő időben élvezhessék az engedélyezési rendszer előnyeit, szükséges, hogy ez a határozat 2005. január 1-jétől legyen alkalmazható.
(8)
Az e határozatban előírt intézkedések összhangban vannak a 2037/2000/EK rendelet 18. cikkének (1) bekezdése alapján létrehozott irányítóbizottság véleményével,
ELFOGADTA EZT A HATÁROZATOT:
1. cikk
(1) Figyelemmel a 2037/2000/EK rendeletre, a Közösségben 2005 során nem helyettesíthető egészségügyi célra felhasználható, az I. csoportba tartozó szabályozott anyagok (11., 12., 113., 114. és 115. fluorozott-klórozott szénhidrogének) mennyisége 1 029 770,00 kilogramm ODP (4).
(2) Figyelemmel a 2037/2000/EK rendeletre, a Közösségben 2005 során nem helyettesíthető laboratóriumi célra felhasználható, az I. csoportba tartozó szabályozott anyagok (11., 12., 113., 114. és 115. fluorozott-klórozott szénhidrogének) és a II. csoportba (egyéb, teljesen halogénezett fluorozott-klórozott szénhidrogének) tartozó szabályozott anyagok mennyisége 63 081,71 kilogramm ODP.
(3) Figyelemmel a 2037/2000/EK rendeletre, a Közösségben 2005 során nem helyettesíthető laboratóriumi célra felhasználható, a III. csoportba tartozó szabályozott anyagok (halonok) mennyisége 70,705 kilogramm ODP.
(4) Figyelemmel a 2037/2000/EK rendeletre, a Közösségben 2005 során nem helyettesíthető laboratóriumi célra felhasználható, a IV. csoportba tartozó szabályozott anyagok (szén-tetraklorid) mennyisége 145 240,293 kilogramm ODP.
(5) Figyelemmel a 2037/2000/EK rendeletre, a Közösségben 2005 során nem helyettesíthető laboratóriumi célra felhasználható, az V. csoportba tartozó szabályozott anyagok (1,1,1-triklór-etán) mennyisége 815,30 kilogramm ODP.
(6) Figyelemmel a 2037/2000/EK rendeletre, a Közösségben 2005 során nem helyettesíthető laboratóriumi célra felhasználható, a VII. csoportba tartozó szabályozott anyagok (részlegesen halogénezett fluorozott-brómozott szénhidrogének) mennyisége 3,04 kilogramm ODP.
(7) Figyelemmel a 2037/2000/EK rendeletre, a Közösségben 2005 során nem helyettesíthető laboratóriumi célra felhasználható, a IX. csoportba tartozó szabályozott anyagok (bróm-klór-metán) mennyisége 12,048 kilogramm ODP.
2. cikk
Az I. mellékletben felsorolt fluorozott-klórozott szénhidrogén adagolószelepes inhalációs készülékek (CFC-MDI-k) nem forgalmazhatók azokon a piacokon, amelyekben a termékhez tartozó CFC-ket helyettesíthetőnek határozták meg.
3. cikk
A 2005. január 1. és december 31. közötti időszakban a következő szabályokat kell alkalmazni:
1.
A 11., 12., 113., 114. és 115. fluorozott-klórozott szénhidrogének nem helyettesíthető egészségügyi felhasználási kvótái a II. mellékletben megadott vállalatok számára kerülnek felosztásra.
2.
A 11., 12., 113., 114. és 115. fluorozott-klórozott szénhidrogének és az egyéb teljesen halogénezett fluorozott-klórozott szénhidrogének nem helyettesíthető laboratóriumi felhasználási kvótái a III. mellékletben megadott vállalatok számára kerülnek felosztásra.
3.
A halonok nem helyettesíthető laboratóriumi felhasználási kvótái a IV. mellékletben megadott vállalatok számára kerülnek felosztásra.
4.
A szén-tetraklorid nem helyettesíthető laboratóriumi felhasználási kvótái az V. mellékletben megadott vállalatok számára kerülnek felosztásra.
5.
Az 1,1,1-triklór-etán nem helyettesíthető laboratóriumi felhasználási kvótái a VI. mellékletben megadott vállalatok számára kerülnek felosztásra.
6.
A részlegesen halogénezett fluorozott-brómozott szénhidrogének nem helyettesíthető laboratóriumi felhasználási kvótái a VII. mellékletben megadott vállalatok számára kerülnek felosztásra.
7.
A bróm-klór-metán nem helyettesíthető laboratóriumi felhasználási kvótái a VIII. mellékletben megadott vállalatok számára kerülnek felosztásra.
8.
A 11., 12., 113., 114. és 115. fluorozott-klórozott szénhidrogének, az egyéb teljesen halogénezett fluorozott-klórozott szénhidrogének, a szén-tetraklorid, az 1,1,1-triklór-etán, a részlegesen halogénezett fluorozott-brómozott szénhidrogének és a bróm-klór-metán nem helyettesíthető felhasználási kvótái a IX. mellékletben kerültek meghatározásra.
4. cikk
Ennek a határozatnak a következő vállalatok a címzettjei:
3M Health Care Ltd
3M House Morley Street
Loughborough
Leicestershire LE11 1EP
United Kingdom
Aventis
London Road, Holmes Chapel
Cheshire CW4 8BE
United Kingdom
Bespak PLC
North Lynn Industrial Estate
King's Lynn
PE30 2JJ - Norfolk
United Kingdom
Boehringer Ingelheim GmbH
Binger Straße 173
D-55216 Ingelheim am Rhein
Chiesi Farmaceutici SpA
Via Palermo 26/A
I-43100 Parma
GlaxoSmithKline
Speke Boulevard
Speke
L24 9JD - Liverpool
United Kingdom
IG Sprühtechnik GmbH
Im Hemmet 1
D-79664 Wehr
Inyx Pharmaceuticals Ltd
Astmoor Industrial Estate
9 Arkwright Road RUNCORN
Cheshire WA7 1NU
United Kingdom
GlaxoSmithKline Pharmaceuticals SA
Siedziba w Poznaniu
ul. Grunwaldzka 189
60-322 Poznań
Poland
IVAX Ltd
Unit 301 Industrial Park
Waterford
Ireland
Laboratorio Aldo Union SA
Baronesa de Maldá, 73
Espluges de Llobregat
E-08950 Barcelona
SICOR S.p.A
Via Terrazzano 77
I-20017 Rho (MI)
Valeas SpA Pharmaceuticals
Via Vallisneri, 10
I-20133 Milano
Valois SA
50, avenue de l'Europe
F-78160 Marly Le Roi
Valvole Aerosol Research Italiana (VARI)
Spa - LINDAL Group Italia
Via del Pino, 10
Olginate (LC)
I-23854
Acros Organics bvba
Janssen Pharmaceuticalaan 3a
B-2440 Geel
Agfa-Gevaert NV
Septestraat 27
B-2640 Mortsel
Bie & Berntsen
Sandbækvej 7
DK-2610 Rødovre
Biosolove BV
Waalreseweg 17
5554 HA Valkenswaard
Nederland
Carl Roth GmbH
Schoemperlenstraße 3-5
D-76185 Karlsruhe
Elcom Group
Okružní 988
CZ-735 14 Orlová-Lutyně
Health Protection Inspectorate-Laboratories
Paldiski mnt 81
EE-10617 Tallinn
Honeywell Specialty Chemicals
Wunstorfer Straße 40
Postfach 100262
D-30918 Seelze
Ineos Fluor Ltd
PO Box 13, The Heath
Runcorn Cheshire WA7 4QF
United Kingdom
Institut scientifique de service public (ISSeP)
Rue du Chéra, 200
B-4000 Liège
Katholieke Universiteit Leuven
Krakenstraat 3
B-3000 Leuven
LGC Promochem GmbH
Mercatorstraße 51
D-46485 Wesel
Mallinckrodt Baker BV
Teugseweg 20
7418 AM Deventer
Nederland
Merck KGaA
Frankfurter Straße 250
D-64293 Darmstadt
Mikro+Polo d.o.o.
Zagrebška cesta 22
SI-2000 Maribor
Ministry of Defense
Directorate Material RNLNavy
PO Box 2070
2500 ES The Hague
Nederland
Panreac Quimica SA
Riera de Sant Cugat, 1
E-08110 Montcada I Reixac (Barcelona)
Rohs Chemie GmbH
Berliner Str. 54
D-53819 Neunkirchen-Seelscheid
Sanolabor d.d.
Leskovškova 4
SI-1000 Ljubljana
SDS Solvants, Documentation, Synthèses SA
Z.I. de Valdonne, BP 4
F-13124 Peypin
Sigma Aldrich Chemie GmbH
Riedstraße 2
D-89555 Steinheim
Sigma Aldrich Chimie SARL
80, rue de Luzais
L'Isle-d'Abeau Chesne
F-38297 Saint-Quentin-Fallavier
Sigma Aldrich Company Ltd
The Old Brickyard
New Road Gillingham SP8 4XT
United Kingdom
Sigma Aldrich Laborchemikalien
Wunstorfer Straße 40, Postfach 100262
D-30918 Seelze
VWR I.S.A.S.
201 rue Carnot
F-94126 Fontenay-sous-Bois
YA-Kemia Oy - Sigma-Aldrich Finland
Teerisuonkuja 4
FI-00700 Helsinki
5. cikk
Ez a határozat 2005. január 1-jétől alkalmazandó, és 2005. december 31-én hatályát veszti.
Kelt Brüsszelben, 2005. augusztus 23-án.

Labels: 4
5
20
7
0